1. pielikums 

Iepirkumam Nr. CNP/2026/88
TEHNISKĀ SPECIFIKĀCIJA

Iepirkumam “Logu nomaiņa Palasta ielā 11, Cēsīs, Cēsu novadā”,
Identifikācijas Nr. CNP/2026/88

Objekta adrese:  Palasta iela 11, Cēsis, Cēsu nov., LV-4101 Kadastra Nr. 42010060404001
1. PRASĪBAS UN NOSACĪJUMI DARBU IZPILDEI

1.1. Darba uzdevums:

1.2. Iepirkuma ietvaros paredzēta logu nomaiņa Pētera Rozenberga Cēsu pilsētas Mākslas skolas ēkas (Palasta ielā 11, Cēsīs) otrajā stāvā. Ņemot vērā ēkas valsts kultūras pieminekļa statusu, ļoti svarīga ir ēkas vēsturiskā substances saglabāšana, vienlaikus paaugstinot tās energoefektivitāti mācību telpās. 11 nolietojušos logu bloku saudzīga demontāža, nodrošinot vēsturisko aiļu konstruktīvo integritāti. Pēc esošo logu uzmērījumiem izgatavot 11 vēsturiskā parauga koka logu blokus, integrējot tajos energoefektīvas stikla paketes. Darbi veicami nodrošinot materiālu saderību ar vēsturiskās ēkas būvkonstrukcijām un ievērojot Nacionālās kultūras mantojuma pārvaldes prasības. Pabeidzot logu bloku montāžas darbus Izpildītājs veic logu aiļu iekšējās un ārējās apdares atjaunošanu atbilstoši ēkas sākotnējam arhitektoniskajam veidolam.
1.3. Izpildītājs nodrošina pilnu darbu ciklu, kas ietver:

1.3.1. nepieciešamās dokumentācijas sagatavošanu (atbilstoši MK noteikumiem Nr. 720) un saskaņošanu ar Nacionālo kultūras mantojuma pārvaldi (NKMP). 

1.3.2. Sagatavošanās darbus un veco logu demontāžu.

1.3.3. Energoefektīvu koka logu izgatavošana, izmantojot augstvērtīgus materiālus un integrējot mūsdienu siltumtehniskos risinājumus (atbilstoši LBN 201-15; LVS EN 14351-1+A2) loga profilā.

1.3.4. Logu uzstādīšana, izmantojot piemērotus montāžas materiālus, kas nodrošina gaisa necaurlaidību un siltumizolāciju (atbilstoši LVS EN 12207).
1.3.5. Darbi veicami, lai nodrošinātu ēkas ilgtspējīgu ekspluatāciju, paaugstinātu energoefektivitāti un saglabātu valsts nozīmes kultūras mantojuma autentiskumu. 

1.3.6. Logailu iekšējās un ārējās apdares atjaunošana (apmetuma pielabošana, krāsošana, vēsturisko noseglīstu atdarināšana).

1.4. Izpildītājam jāveic precīza esošo koka logu rāmju uzmērīšana, lai jaunizgatavotie logi pilnībā atkārtotu visus raksturīgos profilus, dalījumus un mezglus, nodrošinot esošo logu autentisku atdarinājumu. Jaunos logus izgatavot un uzstādīt ar energoefektīvām stiklapaketēm. Sasniedzamais siltuma caurlaidības koeficients visai loga konstrukcijai Uw≤0.9-1.1W/(m2K), vai pielāgots, ja  no Nacionālās kultūras mantojuma pārvaldes (NKMP) saskaņotais risinājums to neļauj sasniegt.
1.5. Izpildītājs darbus veic tā, lai tie netraucētu iestādes darba nepārtrauktībai.
1.6. Izpildītājs organizē regulāru objekta uzkopšanu (ne retāk par vienu reizi dienā), atbilstoši veicamajiem darbiem.
1.7. Būvgružu uzkrāšanu organizēt būvgružu konteineros.
1.8. Darbu izpildes termiņš: 4 (četru) mēnešu laikā no Līguma parakstīšanas dienas.
1.9. Izpildītajiem darbiem garantija ne mazāk kā 3 (trīs) gadi pēc darbu nodošanas – pieņemšanas akta parakstīšanas brīža saskaņā ar 2014. gada 2. septembra Ministru kabineta noteikumiem Nr. 529 “Ēku būvnoteikumi”.
1.10. Par būvdarbu defektiem, kas radušies garantijas termiņa laikā, netiek uzskatīts būves dabiskais nolietojums, kā arī defekti, kas radušies ēkas nepareizas ekspluatācijas dēļ, ja būvdarbu veicējs pirms darbu nodošanas ekspluatācijā ir nodevis būvniecības ierosinātājam ekspluatācijas instrukciju ar pilnīgu informāciju par veikto darbu apjomu ekspluatācijas prasībām.
1.11. Izpildītājs ir atbildīgs par darbu kvalitatīvu, precīzu izpildi objektā.
1.12. Veicot darbus, Izpildītājam jāievēro visas Latvijas Republikā spēkā esošajos normatīvajos aktos noteiktās tehniskās, sanitārās, darba aizsardzības, vides aizsardzības, ugunsdrošības u.c. prasības.
1.13. Izpildītāja būvniecības dokumentācijas izstrādē un darbu izpildē izmantojamie risinājumi un materiāli jāatbilst Latvijas nacionālā standarta statusā adaptētajiem Eiropas standartiem, Eiropas tehniskiem novērtējumiem, kopējām tehniskām specifikācijām, citiem starptautiskiem standartiem, kā arī citām tehniskām atsauces sistēmām, ko izveidojušas Eiropas standartizācijas institūcijas, vai, ja minēto standartu nav, šādā secībā: Latvijas nacionālie standarti, nacionālie tehniskie apstiprinājumi vai nacionālās tehniskās specifikācijas attiecībā uz projektēšanu, tāmēšanu un izpildi, un preču izmantošanu.
1.14. Darbu izpildē Izpildītājs drīkst piedāvāt Pasūtītāja norādīto materiālu ekvivalentus, kam ir jābūt ar tādām pašām vai augstvērtīgākām fizikāli-mehāniskām un ķīmiskām īpašībām, materiālam jābūt vismaz tikpat ugunsdrošam, tā aizsardzības līmenim jābūt tādam pašam vai augstvērtīgākam nekā Finanšu piedāvājuma pielikuma tāmes sadaļās minētajam.
1.15. Izpildītājam jāveic viss nepieciešamais darbu apjoms lai izbūvētā konstrukcija funkcionētu atbilstoši Pasūtītāja iecerei.
1.16. Izpildītājam pirms darbu uzsākšanas, darbu gaitu saskaņot ar Pasūtītāja pilnvaroto pārstāvi.
1.17. Ievērot drošības tehnikas un ugunsdrošības noteikumus. Norobežot bīstamās darbības zonas.
1.18. Izpildītājs nedrīkst patvaļīgi izslēgt, ieslēgt vai mainīt nevienu no Finanšu piedāvājuma pielikuma tāmes sadaļas “Būvdarbu nosaukums” punktiem, un Finanšu piedāvājuma pielikuma tāmē (Nolikuma 3. pielikums) kopējās izmaksas jāuzrāda un jāaprēķina līdz 2 cipariem aiz komata, izmantojot ROUND funkciju, saskaņā ar Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501‑17 “Būvizmaksu noteikšanas kārtība”.
1.19. Izpildītājs iesniedz tāmi elektroniski MS Excel formātā, aprēķinu precizitātes pārbaudei.
1.20. Pasūtītājs ir tiesīgs samazināt darbu apjomus atkarībā no šim objektam piešķirtā budžeta finansējuma.
1.21. Izpildītāja piedāvājumā iekļauti visi darbi, mehānismi, materiāli un palīgmateriāli, kas nepieciešami, lai pabeigtu katru darbu posmu, arī gadījumos, kad atsevišķas (statiski, konstruktīvi vai kā citādi funkcionāli, tehnoloģiski vai ar standartiem un normatīviem pamatotas) konstrukcijas daļas, vai konstrukcija kopumā, Tehniskajā specifikācijā (t.sk. būvdarbu apjomos un Finanšu piedāvājuma formā) nav īpaši izdalīta vai detalizēta. Izpildītājam, kā kvalificētam, prasmīgam un pieredzējušam  lietpratējam, nepieciešams veikt arī citus darbus, kas tieši nav norādīti Tehniskajā specifikācijā, bet tie izriet no būvdarbu tehnoloģijas, procesa jēgas, pēc būtības ir saprātīgi un pamatoti nepieciešami un izsecināmi darbu pilnīgai izpildei.
1.22. Lai sagatavotu pamatotu Finanšu piedāvājumu, Izpildītājam obligāti jāveic objekta apsekošana.
1.23. Pasūtītāja kontaktpersona objekta apsekošanai - Īpašumu apsaimniekošanas pārvaldes būvinženieris Armands Kuzņecovs, e-pasts: armands.kuznecovs@cesunovads, mob. 25649221.
Tehniskā specifikācija sagatavota 2025. gada maijā

Skats no Bērzaines ielas

Skats no Palasta ielas

Skats no pagalma puses

Skats no stāvlaukuma

 
[image: image7] Demontējamie, no jauna izgatavojamie uzstādāmie logi
[image: image8.png]



1

[image: image1.png]


[image: image9.png]


[image: image10.png]


